cyanic-selkie/wikianc huggingface dataset:
Bannock
Ordsoge
Ordet «bannock» kjem frå nordengelske og skotske dialektar. Ifølgje Oxford English Dictionary stammar det frå panicium, eit latinsk ord for "bakt deig", eller frå panis, som tyder 'brød'. Den eldste stadfesting er bannuc i tidlege ordforklaringar av forfattaren Aldhelm (d. 709), og den eldste kjende definisjonen er frå 1562. Historisk var det hovudsakleg utbreidd i Irland, Skottland og Nord-England. Den skotske diktaren Robert Burns nemner bannock i sitt Epistle to James Tennant of Glenconner, med referanse til Alexander Tennant.
Blant nordamerikanske urfolk blir liknande brød kalla bannock, skaan (eller scone), Indian bread eller frybread.
Historie
Dei opphavlege bannockane var tunge, flate kaker av bygg eller havre med deigen forma til ei rund eller oval form og så steikt på ei takke (girdle på skotsk). I Skottland før 1800-talet steikte ein bannocks på ein flat, rund sandstein, bannock stane, som ein hadde direkte over elden. Dei fleste moderne bannockar har også bakepulver eller natron som hevemiddel, som gjev dei ein lettare, luftigare tekstur.
Variantar
Bannockvariantar kan ha namn etter ulike eigenskapar, som kva type mjøl dei er laga av, om dei er heva eller ikkje, om dei inneheld særskilde ingrediensar, korleis dei er bakte eller steikte, og namn på rituale eller festivalar dei knytte til. I Nord-England blir bannock ofte laga med paideig.
Daniela Ruah
Daniela Sofia Korn Ruah er ein portugisisk-amerikansk skodespelar, best kjend for rolla som spesialetterforskar Kensi Blye i CBS-krimserien NCIS: Los Angeles. Ho var også ein av fire programleiarar for Eurovision Song Contest 2018 i Lisboa.
Bakgrunn
Ruah vart fødd i Boston i USA av portugisiske foreldre. Faren var kirurg og mora øyre-nase-hals-lege. Då Ruah var fem år gammel, flytta familien tilbake til Portugal, der ho gjekk på ein engelskspråkleg skule. Som 16-åring hadde ho sine fyrste roller i portugisiske telenovelaer, og ho vann ei dansetevling på portugisisk fjernsyn. Da Ruah var 18 år, flytta ho til England og tok en bachelorgrad i utøvande kunst ved London Metropolitan University. Ho flytta deretter tilbake til Portugal og fortsette skodespelarkarrieren, før ho flytta til New York i 2007 for å studere ved Lee Strasberg Theatre and Film Institute.
Ruah har jødisk opphav, både sefardar og askenasar. Faren er av portugisisk-marokkansk-jødisk opphav, og familien til mora var russisk-ukrainske jødar som flytta til Portugal.
Karriere
Ruah starta karrieren i portugisiske såpeoperaar som tenåring og hadde si fyrste større rolle som 16-åring, då hun spela Sara i såpeoperaen Jardins Proibidos ('forbodne hagar').
Etter å ha studert utøvande kunst ved London Metropolitan University, flyttet Ruah tilbake til Portugal for å fortsette karrieren. Ho vann i 2006 Dança Comigo (den portugisiske utgåva av Skal vi danse?) og fekk sidan hovudroller i tv-seriar, kortfilmar og teaterstykke. I 2007 flytta ho til New York for å studere ved Lee Strasberg Theatre and Film Institute.
Ruah spelar spesialetterforskaren Kensi Blye i fjernsynsserien NCIS: Los Angeles, som fyrste gong vart send 22. september 2009. I 2011 spela ho same rolle i ein gjesteopptreden i serien Hawaii Five-0. I 2013 spela ho i dramastykket Proof av David Auburn ved Hayworth Theatre i Los Angeles.
I mai 2018 leia Ruah Eurovision Song Contest 2018 saman med Catarina Furtado, Sílvia Alberto og Filomena Cautela.
Ruah er gift og har to barn.
Fylkesveg 615 (fleirtyding)
Fylkesveg 615 finst i fleire fylke i Noreg:
Catarina Furtado
Catarina Cardoso Garcia da Fonseca Furtado er ein portugisisk programleiar, skodespelar og goodwill-ambassadør for befolkningsfondet til SN. Furtado vart fødd i Lisboa og er dottera til den kjende RTP-journalisten Joaquim Furtado. Ho er ein av dei mest kjende tv-personlegdomane i Portugal og var ein av fire programledere for Eurovision Song Contest 2018 i Lisboa.
Karriere
Furtado fekk sitt nasjonale gjennombrot som programleiar for hitliste-programmet Top + på ålmennkringkastaren RTP. Seinare starta ho som programleiar for MTV Portugal og deretter som programleiar for ei rekkje andre tv-program på ulike kanalar. Blant anna har ho leia Festival da Canção, det portugisiske svaret på Melodi Grand Prix, fire gongar: 2003, 2004, 2015 og 2017.
Furtado var programleiar for Eurovision Song Contest 2018 saman med Sílvia Alberto, Daniela Ruah og Filomena Cautela.
Eininga morgen
Morgen er ei eldre tysk og nederlandsk måleining for areal for åkerland. Storleiken varierte i Tyskland frå 2,5 dekar i nord til 3,6 dekar i sør. I Nederland var ein morgen 8,1 dekar, og i boarområda i Sør-Afrika frå 2,5 til 8,5 dekar.
Lag
Lag kan visa til ei gruppe personar som opptrer samla, til dømes for å utøva idrett, kulturelle eller økonomiske aktivitetar.
Nokre døme på lag er:
Det irske kvinnelandslaget i fotball
Irland sitt kvinnelandslag i fotball er det kvinnelege landslaget i fotball for Irland. Det representerer landet i internasjonale fotballturneringar, og vert regulert av Football Association of Ireland. Landslaget spelte sin fyrste internasjonale kamp i 1973 og kvalifiserte seg til sin fyrste store meisterskap i 2023.
Resultat i internasjonale meisterskap
''Resultata som er vist under er berre turneringar der Irland har delteke. Turneringar dei ikkje har tatt del i er ikkje førte opp.''
Stefamilie
Stefamilie eller stykfamilie er familie ein får ved at ein forelder går inn i eit nytt ekteskap eller forhold. Enkeltmedlemmer av ein stefamilie kan omtalast som stefar, stemor, stedotter, steson, stesyster eller stebror.
Langedalen på Fedje
Langedalen er ein gard nordvest på Fedje midt i området kalla Vestkanten. Det vart først busetnad her rundt 1810, og før den tid var området utmark som høyrte til Kremmarholmen. Garden ligg sør for Hesthøyen, nord for Vinappen og vest for Sulen.
Fylkesveg 631 i Hedmark
Fylkesveg 631 i Hedmark kryssar Glomma ved Opphus i Stor-Elvdal kommune. Vegen er 585 meter lang.
Segersjön
Segersjön er ein liten innsjø mellom busetnadane Uttran og Segersjö i Botkyrka kommun. Innsjøen er grunn, og er omgitt av grasplenar og bustadeigedomar. Innsjøen vert nytta til bading, og på Segersjösiden av innsjøen er det ei lita sandstrand med grillplass og brygge.
Natur
I innsjøen er det hornblad og gul og kvit nøkkerose. Det veks òg enkelte andre sjøplanter her, men i mindre utstrekning. Av fisk er det mellom anna gjedde og mort i innsjøen.
Kultur
Ved Segersjön vart mange av dei tidlegaste einebustadane i Uttran sett opp, mellom anna budde skulptøren og løytnanten John Runer i den såkalla Rungarden mellom 1909 og 1945. Andre kjente hus frå Uttrans opphavlege busetnad er Larsbo, Skogsbergs og Tornvillan.
Stift
Stift kan visa til:
Kallíthiro
Kallíthiro (gresk Καλλίθηρο) er ein landsby i periferieininga Kardítsa i Thessalía i Hellas. Kallíthiro var hovudsete i den tidlegare kommunen Ítamos, som no er ei kommunaleining i kommunen Kardítsa.
Fylkesveg 632 i Hedmark
Fylkesveg 632 i Hedmark går mellom Atnavegen og Koppang stasjon på Koppang i Stor-Elvdal kommune. Vegen er 760 meter lang.
Mulen på Fedje
Området vart først busett i 1750-åra, men alt i 1770-åra vart området fråflytta, og det låg aude dei neste 50 åra.
Mellom fastlandet og halvøya ligg Muleide. I 1870-åra vart det rydda eit eige bruk her.
Det nordirske kvinnelandslaget i fotball
Nord-Irland sitt kvinnelandslag i fotball er det kvinnelege landslaget i fotball for Nord-Irland. Det representerer landet i internasjonale fotballturneringar, og vert regulert av Irish Football Association. Landslaget spelte sin fyrste internasjonale kamp i 1973 og kvalifiserte seg til sin fyrste store meisterskap i 2022.
Krista Pärmäkoski
Krista Pärmäkoski, fødd Lähteenmäki, er ein finsk langrennar frå Ikaalinen i Birkaland. Ho har vunne to VM-sølv og like mange OL-sølv, samt fire VM-bronsar og to OL-bronsar i perioden 2011-18. Frå 2016 til -18 vann ho fem renn i verdscupen, tre av dei etapperenn i såkalla tour-tevlingar.
Paradise in Distress
Paradise in Distress er det 23. studioalbumet til det nederlandske hardrockbandet Golden Earring, gjeve ut i 1999. Albumet kom ikkje ut i USA.
Innhald
Alle songane er skrivne av Hay og Kooymans utanom der andre er nemnde.
Borlänge kommun
Borlänge kommun er ein kommune i Dalarnas län i Sverige. Kommunen grensar til Gagnefs kommun i vest, Leksands kommun og Falu kommun i nord, Säters kommun i søraust og Ludvika kommun i sørvest, alle i Dalarnas län. Administrasjonssenteret i kommunen er Borlänge.
Han inneheld ein del av det kuperte og skogkledde Bergslagsområdet i sør og sørvest, og ein del av Tunaslätten kring Dalälven i nordaust. Borlänge kommun har gamle industritradisjonar, men dei siste tjue åra har viktigskapen til industrien vorte mindre. Administrasjonsenteret Borlänge har likevel framleis nokre større industriføretak.
Administrativ historikk
Borlänge byrja sin «kommunale karriere» som namn på eit municipalsamhälle som vart innlemma i Stora Tuna kommun i 1891. I 1898 braut det ut av kommunen og Borlänge köping vart oppretta. I Stora Tuna vart det i 1925 innlemma endå eit municipalsamhälle, Domnarvet. Dette braut i 1929 ut til ein eigen kommune. Borlänge og Domnarvet vart i 1944 slått saman til Borlänge stad. Ved kommunereforma i Sverige frå 1952 gjekk Torsångs kommun inn i storkommunen Stora Tuna. I 1971 vart Borlänge igjen sameina med Stora Tuna og Borlänge kommun vart oppretta.
Kommunevåpenet
Dette våpenet vart fastsett av kongen 21. januar 1938 for Domnarvets landskommun. I 1942 fekk Borlänge köping eit våpen med ein våg og ein båt. Då Borlänge stad vart oppretta i 1944 var det Domnarvet sitt våpen som vart teke i bruk. Før kommunesamanslåinga i 1971 hadde også Stora Tuna og Torsång våpen, i likskap med dei fleste landskommunane i Dalarnas län. I byrjinga vart det brukt eit våpen med ein «B» og ei bølgje, men i 1978 vart det vedteke at ein skulle registrere det gamle byvåpenet for den nye kommunen.
Tettstader
Det er sju tettstader i Borlänge kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Grønår
Grønår er eit år med ein dårleg vekstsesong. Namnet viser til at kornet ikkje blir moge, men er grønt ved hausting.
Fylkesveg 634 i Hedmark
Fylkesveg 634 i Hedmark går mellom Hirmoen i Stor-Elvdal kommune og fylkesgrensa ved Hirkjølen. Vegen er 8,8 km lang.
Fylkesveg 636 i Hedmark
Fylkesveg 636 i Hedmark går mellom Sætre i Stor-Elvdal kommune og Nordvang i Åmot kommune. Vegen er 4,4 km lang.
Morten Steenstrup
Morten Steenstrup er ein norsk jurist, Høgre-politikar og forretningsmann frå Tønsberg, busett i Oslo.
Steenstrup var son til ein lektor. Sjølv gjekk han Tønsberg gymnas og utdanna seg til cand.mag. i 1976, etter studiar i statsvitskap og sosiologi ved Universitetet i Oslo. Fire år seinare vart han cand.jur. ved same universitetet.
I 1987 fekk Steenstrup advokatløyve. Då han gjekk ut av Stortinget, etablerte han i 1989 sitt eige advokatfirma, eit firma som i 1999 skifta namn til Steenstrup Stordrange DA. Steenstrup har særleg markert seg som forretningsadvokat, og har gjennom åra hatt styreverv i ei rad med større og mindre industriselskap og forretningstiltak. Frå 1993 har hatt møterett i Høgsterett.
Perioden 2015-19 er Steenstrup bystyremedlem for Høgre i Oslo kommune.
Hesthøyen
Hesthøyen (stundom kalla Hesthaugen) er ein gard nordvest på Fedje i området kalla Vestkanten. Det ligg mellom Hesteneset i nord og Langedalen i sør. Garden er ein av dei nyare på Fedje og vart først rydda i 1920-åra. Før den tid var dette beitemark for Kremmarholmen.
Sicklasjön
Sicklasjön er ein innsjø som ligg på grensa mellom kommunane Nacka og Stockholm, og i landskapet Södermanland i Sverige.
Hesthøyen
Staden ligg på nokre småhøgder 20-30 meter over havet, og med flatare landskap omkring har ein panoramautsikt utover Nordsjøen frå her. Under den andre verdskrigen okkuperte derfor tyskarane området for å kunne nytte seg av denne fordelen. Husa som stod her vart tekne av tyskarane, og dei bygde ein radarstasjon her. I 1952-1953 vart det bygd loshytte på staden, og i 1954 fekk Losvesenet skøyte på tomta. I 1992 vart det opna ein ny felles losstasjon og trafikksentral på staden, der ein overvaker skipstrafikken i heile Nordsjøen.
Galge
Galge er eit stativ, ofte bygd av tre, som vert nytta til å henge noko eller nokon i. Ordet vert særleg nytta om stativ som vert nytta til å avrette menneske ved henging, men vert dessutan nytta i maskintekniske og bygningstekniske samanhengar for innretningar som noko skal hengje i.
Hesthøyen
Forsvarsdepartementet fekk ei tomt her alt i 1929 der det vart bygd ein kystvaktstasjon, men denne vart truleg riven under krigen. Tyskarane bygde òg ei sjukestove her. Då krigen var over tok Fedje kommune over tomta og det var meininga å byggje gamleheim på tomta. Det vart ikkje noko av og huset var riven i 1960-åra. I dag står berre murane att. Ei brakke som tyskarane bygde vart òg teken over av kommunen. Fedje ungdomslag vart stifta i 1946 og har sidan den gong nytta bygget som ungdomshus. På midten av 1980-talet skifta laget namn til Fedje bygdelag.
Galge
Galgar kan ha ulike utformingar, som til dømes ein loddrett stolpe med ein vassrett bjelke ut frå toppen til å hengje i, altså om lag som ein omvend L. Som avrettingsinstrument til skrekk og åtvaring kunne det i tidlegare tider vere oppsett galgar på faste avrettingsstadar, der dei avretta vart hengande til dei fall ned av dei sjølve. Galgeberg i Oslo har vore ein slik fast avrettingsstad, nytta fram til 1864.
Sicklasjön
Innsjøen har eit overflateareal på 13 hektar, der 7,5 hektar ligg innanfor Stockholms kommunegrense. Innsjøen ligg 4,7 meter over havet, og har sitt utløp i Sickla Sluss, som via Sickla kanal ender opp som tilløp i Hammarby sjö. I aust heng innsjøen saman med Järlasjön.
Sørbreidda av innsjøen er ein del av Nackareservatet, medan ein på nordbreidda finn bustadområda Sickla Allé, Sickla strand, Sickla sjö og Nysätra. Tidlegare låg det ein del industri langs innsjøen, som heitte Långsjön fram til 1954.
Bøffel
Bøffel kan visa til fleire ulike store klauvdyr i kvegfamilien (Bovidae) i gruppa oksedyr (Bovinae):
Jürgen Pommerenke
Jürgen Pommerenke er ein tysk tidlegare fotballspelar frå Wegeleben i Sachsen-Anhalt som vann cupvinnarcupen 1974 med FC Magdeburg. Midtbanespelaren vann olympisk bronsemedalje i 1972 for Aust-Tyskland.
Klubbspel
Pommerenke spelte i alle år FC Magdeburg. Han debuterte for klubben i 1970 og la opp i 1985. Perioden 1972-75 bidrog han mykje til at Magdeburg vann tre av fire austtyske ligatitlar. Høgdepunktet for Pommerenke kom då Magdeburg i 1974 vann cupvinnarcupfinalen i Rotterdam, der laget sigra 2-0 over italienske AC Milan. Elles sanka han fem nasjonale cuppokalar, den fyrste i 1973 og den siste ti år seinare. I 1975 vart han kåra til årets spelar i Aust-Tyskland.
Landslagsspel
Pommerenke deltok i 57 landskampar for det austtyske landslaget i tida 1972-83. Under dei olympiske sommarleikane 1972 i München var han på plass då Aust-Tyskland og Sovjetunionen spelte 2-2 i bronsefinalen, og begge laga vart tildelt bronse. To år seinare spelte han tre av kampane då Aust-Tyskland var med i Fotball-VM 1974 i Vest-Tyskland. Pommerenke skåra 3 landslagsmål.
Kongestølen
Kongestølen er ein gard nordvest på Fedje og den nordlegaste i området kalla Vestkanten. Den første busetnaden her kom i 1890-åra.
Garden ligg vest for Mulen, nord for Sulen og nordaust for Hesthøyen.
Fylkesveg 653 i Hedmark
Fylkesveg 653 i Hedmark går mellom Sølenstua og Engerdalssætra i Engerdal kommune. Vegen er 11,8 km lang.
Erik Bjølseth
Erik Bjølseth var ein norsk friidrettsutøvar frå Elverum i Hedmark. Han sette norsk rekord på 400 meter under NM i friidrett 1954. Bjølseth var medlem i Elverum IL.
Ved EM i friidrett 1950 sprang Bjølseth den fyrste etappen for det norske mannskapet som ikkje klarte å kvalifisere seg til finalen i 4 x 100 meter stafett. Vel heimkomen fekk han notert 10,8 og livsbeste på 100 meter ved eit stemne i Trysil den 1. oktober. På 200 m sette han i 195 personleg rekord med eit løp på 22,2 sekund.
Under noregsmeisterskapen i Sarpsborg den 15. august 1954 sletta Bjølseth den nitten år gamle noregsrekorden til Hjalmar Johannesen på 400 meter. Bjølseth, sterkt pressa av Kjell Mangset, forbetra då rekorden med tre tidels sekund til 48,3 sekund. Eit knapt år seinare sletta Audun Boysen noregsrekorden hans.
Jens Fredrik Schroeter
Jens Fredrik Wilhelm Schroeter var ein norsk astronom.
Spendrups
Spendrups er eit svensk bryggjeri som særleg produserer øl og sider. Det vart grunnlagd i 1897 som Grängesbergs Bryggeri AB. I konsernet inngår òg dotterføretaket Spendrups Vin, Gotlands Bryggeri og Hellefors Bryggeri. Spendrups er deleigar (20 %) i Bergstrands Kafferosteri. Totalt har Spendrupskonsernet ca. 1 000 medarbeidare og omsett for ca. 3,0 mdr SEK.
Jens Fredrik Schroeter
Han tok artium i 1872, og cand.real.-graden i 1882. Interessa frå astronomi kom heilt frå barndommen, då faren lærte han om dyrekrinsen, planetane og korleis han kunne bruke ein sekstant. Han arbeidde ved observatoriet i Bossekop frå 1882 til 1884, og som assistent ved Det norske meteorologiske instituttet frå 1884 til 1888. Frå 1888 til 1890 var han observatør i utlandet, men i 1891 kom han attende til Noreg som observatør ved Universitetet i Kristiania i 1891. Direktøren ved observatoriet sidan 1890 var professor Hans Geelmuyden, og då Geelmuyden pensjonerte seg som professor i 1919, vart han erstatta av Schroeter. Schroeter var òg redaktør for den offisielle norske almanakken, etter Geelmuyden.
Han var òg redaktør for tiddsskriftet Nordisk astronomisk Tidsskrift, og var medlem av Det norske vitskapsakademiet. Dei akademiske publikasjonane hans var stort sett på tysk. Utafor astronomien medverka han òg til leksikonet Salomonsens Konversationsleksikon, i tillegg til almanakken. Han døydde i 1927 i Oslo.
Spendrups
I mai 2011 presenterte bryggjeriet planar om å legge ned anlegget i Vårby og Loviseberg i løpet av 2012-2014 for å konsentrere tilverkinga ved Grängesberg.
Omsetting
I 2008 var Spendrups den nest største leverandøren av øl til Systembolaget, med 20,2 % av leveransane (42 943 890 liter). Same året leverte det 2 565 363 liter sider (og blandingsdrikkar), noko som gjorde Spendrups til den fjerde største leverandøren til Systembolaget med 13,9 % av marknaden. For restaurantmarknaden finst det ingen offisielle tal.
Historikk
Spendrups si historie tok til i år 1735 med stamfaren Mads Pedersen som drog frå landsbyen Spentrup i Danmark og flytta til København og vart brennevinsbrennar. I 1855 flytta Jens Fredrik Oscar Spendrup, barnbarnsbarn til Mads Pedersen, til Sverige og busette seg i Halland. I 1923 ovvertok Louis Spendrup, son til Jens Fredrik Oscar, Grängesbergs bryggeri i Grängesberg i Dalarna for 65 000 kr.
I 1950 tok Jens Fredrik «PO» Spendrup, son av Louis Spendrup, over bryggjeriet og fordobla omsetninga kvart år på heile 1950-talet. I 1967 overtok ein Mariestads bryggeri og i 1972 flytta ein den verksemda til Grängesberg. I 1976 vart Jens og Ulf Spendrup, søner til Jens Fredrik «PO» Spendrup, sjefar for Grängesbergs Bryggeri.
I 1989 kjøpte Spendrups Kooperativa Förbundet si bryggjeriverksemd som bestod av Wårby Bryggerier utanfor Stockholm og Sollefteå Bryggeri (noverande Zeunerts bryggeri). Med på kjøpet fekk ein mellom anna varemerket Norrlands Guld. Bryggjeriet i Sollefteå (der Norrlands Guld vart bryggja frå starten) vart lagd ned og sidan seld vidare medan Vårbybryggeriet ikkje vart det.
Då det statlege vin- og spritmonopolet vart oppheva i 1995 på grunn av inntreden i EU tok Spendrups til å importere og distribuere vin. I 2001 starta føretaket spritdistribusjon, og samme år byrja lisenstilverkinga av Heineken. I 2009 fekk Spendrups inn Schweppes i sitt sortiment. Spendrups har i dag ca. 1 100 medarbeidarar.
Sidan mai 2011 er Fredrik Spendrup VD. Han etterfølgde sin far, Jens Spendrup, som i staden vart styreleiar.
Varemerke
Mellom Spendrups sine eigne varemerke inngår Spendrups, Norrlands Guld, Mariestads, Loka og Nygårda. Mellom varemerka som føretaket tilverkar på lisens er Heineken, Schweppes, Pago, El Coto, Gallo og Bergstrands kaffe.
NM i orientering 2000/langdistanse
Noregsmeisterskapen i orientering 2000 i langdistanse vart avvikla laurdag 21. mai i Askøy i Hordaland. Løypa for menn var 18,2 km lang og hadde 22 postar, kvinnene sprang 12,3 km 0g måtte innom 17 postar.
Menn
<br style="clear:both;" />
Fylkesveg 654 i Hedmark
Fylkesveg 654 i Hedmark går mellom Femundsenden og Røstvollen i Engerdal kommune. Vegen er 24,4 km lang.
NM i orientering 2000/langdistanse
Kvinner
<br style="clear:both;" />
Beate
Beate og Beathe er ein tysk og skandinavisk variant av kvinnenamnet Beata, som er hokjønnsforma av det latinske beatus, 'signa' eller 'salig'. Namnet er utbreidd på grunn av nemninga Beata Virgo, 'signa jomfru Maria'.
Jeremi Wasiutyński
Wasiutyńs kistuderte matematikk, fysikk og astronomi ved universitetet i Warszawa og tok magistergrad i astronomi i 1930. Han tok doktorgraden ved Universitet i Oslo i 1948. I 1964 vart han statsstipendiat.
Beate
Bruk
Namnet Beate er kjend frå 1200-talet, men har vore lite nytta i Noreg. Det tok til å veksa i utbreiing på andre halvdelen av 1900-talet, med ein topp på 1970-talet då over 0,4 % av nyfødde jenter fekk namnet. I 2009 var det 4 465 kvinner som heitte Beate i Noreg. 680 heitte Beathe og 347 heitte Beata.
Betty
Betty er eit kvinnenamn opphavleg danna som ei engelsk kortform av Elizabeth, med tydinga 'Gud er fullkomen'.
Betty har norsk namnedag 8. mars. Bette, Betsy og Bess er nærskylde namn.
Bruk
Betty var opphavleg eit utbreidd kjælenamn i England for kvinner kalla Elizabeth. Det blei etterkvart gjeve som døypenamn, særleg i USA. Der var namnet særleg populært frå like før 1920 til nokre år etter 1945, då det blei gjeve til over 1,0 % av nyfødde.
I Noreg er det 498 kvinner som heiter Betty (2009).
Qarawat Bani Hassan
Qarawat Bani Hassan (arabisk قراوة بني حسان ) er ein palestinsk by i Salfit guvernement, kring 30 kilometer sørvest for Nablus og sju kilometer nordvest for Salfit nord på Vestbreidda. I følgje Palestinsk statistisk sentralbyrå hadde byen eit folketal på 3 801 i 2007.
Det samla arealet er 9 684 mål, og av dette er 507 mål utbygde område. Sidan 1995 har 10,7 % av kommuneområdet vore under sivilt styre av Den palestinske sjølvstyresmakta og tryggleiken styrt av Israel, medan 89,2 % er under fullstendig israelsk kontroll.
Arkeologi
Det er funne bysantinsk keramikk på staden. Qarawat Bani Hassan vart undersøkt i 1873, og det vart gjort fleire store funn, kanskje av bysantinsk opphav.
Deir ed-Derb
Kring 1 km søraust for sentrum av landsbyen ligg Deir ed Derb («Klosteret ved vegen» ), skildra som «eit av dei finaste gravliknande monumenta i landet». Då det vart vitja i 1873, vart det skildra med tre kammer. Søylegangen hadde ein 15 meter lang dorisk karniss i front, og var støtta opp av to joniske søyler og to pilasterar. I desse var det skore inn 15 triglyfar og 14 rosettar, der alle rosettane hadde forskjellig utforming. Det såg ut som om arbeidet ikkje var ferdig. Veggane av søylegangen var skoren slik at det likna eit uregelmessig murverk. Strukturen hadde stor likskap til somme av gravene i Jerusalem, som er daterte til det førte hundreåret evt.
Burj el-Yakhur
Burj el-Yakhur er eit to etasjar høgt tårn, i den øvre delen av landsbyen, i sør. Murane er 3-3,5 meter tjukke. I følgje Pringle er tårnet datert til krossfarartida.
Historie
Amr ibn al-A'as, ein kjend arabisk kommandant i Rashidunarmeen, skal ha blitt skadd i landsbyen. I følgje ei lokal segn vart det planta eit tre der blodet hans falt. Soga var skriven ned i landsbyhistoria i 1919. I 1225 skreiv den arabiske geografen Yaqut al-Hamawi at Qarawat Bani Hassan var «ein landsby i Nablus sanjak.»
I 1596 var Qarawat Bani Hasan oppført i osmanske skattelister som ein del av Jabal Qubal nahiya i Nablus liwa. Han eit folketal på 13 hushaldningar og tre ungkarar, alle muslimar. Landsbybuarane betalte skatt for kveite, bygg, sommaravlingar, oliventre, geiter og bikubar.
Qikiqtaaluk
Qikiqtaaluk (inuktitut Qikiqtani, ᕿᑭᖅᑖᓗᒃ) eller Baffin Region er ein av dei tre administrative regionane i Nunavut i Canada. Han er både den austlegaste nordelgaste og sørlegaste regionen i Nunavut. Med eit folketal på 18,988 og eit areal på 989,879.35 km² er han den største og den folkerikaste av dei tre regionane. Qikiqtaaluk er større enn dei fleste land i verda, berre 27 land er større.
Qarawat Bani Hassan
Historie
I ei folketeljing i 1922 utført av Dei britiske mandatstyresmaktene hadde Qarawa ein fullstendig muslimar folkesetnad på 313, medan Qarawa i folketeljinga i 1931 hadde 89 busette hus og eit folketal på 352, framleis alle muslimar. I 1945 var folketalet 450 medan det samla landarealet var 9 685 mål, i følgje ei offisiell landmåling. Av dette var 105 for plantasjar og irrigert land, 2 820 for korn, medan 30 mål var klassifisert som utbygde område.
Qikiqtaaluk
Qikiqtaaluk er det tradisjonelle inuktitutnamnet på Baffinøya. Sjølv om Qikiqtaaluk Region er mest brukt som namn i offisielle samanhengar, føretrekk fleire institusjonar, som Statistics Canada, det eldre namnet Baffin Region.
Regionen omfattar Baffinøya, Belcherøyane, Akimiskiøya, Manseløya, Prince Charles-øya, Bylotøya, Devonøya, Baillie-Hamiltonøya, Cornwallisøya, Bathurstøya, Amund Ringnes-øya, Ellef Ringnes-øya, Axel Heiberg-øya, Ellesmereøya, Melvillehalvøya, austdelen av Melvilleøya og norddelane av både Prince of Wales-øya og Somersetøya, i tillegg til mindre øya imellom. Regionsenteret og den administrative hovdustaden er Iqaluit, med 7,740 innbyggjarar.
Ramon Wilson
Ramon Wilson, kjend som Ray Wilson, var ein britisk-engelsk fotballspelar fødd i Shirebrook i Derbyshire. Han var venstreback på England sitt landslag som vann VM i fotball 1966 på heimebane. Wilson spelte 63 landskampar for England i tida 1960-68.
Wilson debuterte på Hudersfield Town i 1955. I 1964 vart han overført til Everton FC, der han 14. mai 1966 var med då klubben slo Sheffield Wednesday 3-2 i finalen i FA-cupen på Wembley stadion i London. Vel to månader seinare opplevde han på same arenaen høgdepunktet i karrieren då England sigra med 4-2 over Vest-Tyskland i VM-finalen 1966. Sommaren 1969 fekk Wilson kontrakt med Oldham Athletic. Han spelte sin siste ligakamp 7. november 1970 for Bradford City i 3. divisjon.
Smineset på Fedje
Smineset er ein gard og eit nes nordvest på Fedje, søraust i området kalla Vestkanten. Neset strekkjer seg ut i Husavågen mot Smiholmen. Smiholmen høyrte i starten til Uthaugen, medan Smineset høyrte til Kremmarholmen.
Forstavinga «smi» tyder smed, så det har truleg vore ein smed på anten Smineset eller Smiholmen. I 1868 vart namnet skriven Smedjenæset, så tydinga kjem då klart fram. Dei første husa på Smineset vart bygd i 1860-åra.
Fylkesveg 661 i Hedmark
Fylkesveg 661 i Hedmark går mellom Kvernnesodden og Nymoen i Rendalen kommune. Vegen er 8,5 km lang.
Kathrine Kleveland
Kathrine Kleveland er ein norsk politikar for Senterpartiet. Ho er leiar i Nei til EU frå 2014. I Stortingsvalet 2017 var ho førstekandidat for Senterpartiet i Vestfold.
Kleveland har bakgrunn som grafisk designar. Ho er bonde på garden Bergan i Holmestrand, som ho driv med mann og barn.
Frå 2021 er ho vald inn frå Vestfold og Senterpartiet til Stortinget.
Grønland i Oslo
Grønland er eit strok i Oslo, rett aust for sentrum og aust for Akerselva, og dessutan namnet på hovudgata i dette stroket.
Grønland ligg i bydel Gamle Oslo, og grensar til Akerselva i vest, Tøyen i nord, Gamlebyen i aust og søraust, og jarnbanespora inn mot Oslo Sentralstasjon i sør.
På Grønland ligg tunnelbanestasjonen Grønland, ein av stasjonane på fellesstrekninga for tunnelbanelinene gjennom sentrumsområdet i Oslo.
Gata Grønland
Grønland er hovudgata i stroket, frå området ved Vaterlands bru over Akerselva og fram til ho går over i gata Grønlandsleiret, som tidlegare berre vart kalla Leiret. Dette var i si tid hovudsambandet mellom sjølve Christiania og det området som då vart kalla Oslo av di mellomalderbyen Oslo låg her, no stroket Gamlebyen. Den fyrste Vaterlands bru over Akerselva vart bygd i 1654.
Millbrook U.S.A.
Innhald
Alle songane er skrivne av Hay og Kooymans utanom der andre er nemnde.
Multippeleining
Multippeleining er ei måleining avleidd av ei anna eining ved multiplikasjon eller divisjon med eit heilt tal.
Ein tomme er til dømes lik 1/12 fot, og ein alen er lik 2 fot. Både i SI-systemet og i metersystemet nyttar ein desimale mutippeleiningar, som vil sei at einingane er delte eller ganga med potensar av 10. Potensen vert som regel gjeven med eit SI-prefiks, eller symbolet for slike prefiks.
Negros
Negros er den største øya i øygruppa Visayas i Filippinane, og den tredje største i heile landet.
Negros ligg mellom øyane Panay i nordvest og Cebu i aust. Sørvest for Negros breier Suluhavet seg, i nordaust er innhavet Visayahavet. Landskapet er prega av vulkanske fjell og fjellkjeder som Cuernos dos Negros, Mandalagan, Kanlaon (2 435 moh) og Silay. I nordvest og aust er det vide sletter, nytta til jordbruk. Øya Negros er den største produsenten av sukkerrøyr i Filippinane, om lag 60% av all produksjon i landet, elles vert dyrka mykje bomull. Sør på øya er eit 50 kilometer breitt våtmarskområde kring utlaupet av elva Ilog.
Folk på øya gjorde i november 1898 opprør mot den spanske kolonikmakta, og proklamerte 27. november same året Negros for sjølvstendig republikk. Republikken vart oppløyst 30. april 1901 av dei nye koloniherrane frå USA.
Jernbanetid
Jernbanetid er ei lokaltid som er felles for ein jernbanestrekning. Han vart først nytta på Great Western Railway i England i november 1840, og var første gongen skilnader i lokaltid vart synkronisert.
Sillen
Sillen er ein langstrakt innsjø som ligg ca. ei mil frå Trosa i Södermanland, på grensa mellom Södermanlands län og Stockholms län i Sverige. Innsjøen ligg i kommunane Gnesta, Trosa og Södertälje. Innsjøen vert drenert frå sør via Trosaåen, som byrjar her. Tettstaden Sund i Trosa kommun ligg ved breidda av innsjøen. Den nordlege delen av innsjøen strekkjer seg nesten til tettstaden Gnesta. Innsjøen ligg 10 meter over havet, og har ein djupne på 20 meter.
Jernbanetid
Jernbanestasjonane Østbanen (i dag Oslo Sentralstasjon) og Vestbanen i Oslo hadde i 1885 kvar si tidsrekning, der Østbanen hadde Oslo-tid, medan Vestbanen hadde Drammens-tid, då denne stasjonen låg under Drammen distrikt som endestasjonen på Drammensbanen. På denne tida nytta ein lokal soltid i Noreg og tidsskilnaden frå landsdel til landsdel var eit aukande problem, etter kvart som kommunikasjonen vart betre. Ein innførte derfor jernbanetid, slik at ein hadde den same tida langs heile jernbanestrekninga. Først i 1895 vart det innført felles tid for alle stader i landet.
Sillen
Det er avgrensa med busetnad rundt innsjøen, men det er spor av busetnad frå jernalderen og fram i tid.
Vatnet i Sillen er grumsete, men innsjøen har godt fiske, særskild på hausten, då det mellom anna vert fiska gjørs her.
Aram Chaos
Aram Chaos er eit kaosterreng på Mars som ligg aust for Marinerdalane. Det dannar ein tilnærma rund struktur med ein diameter på 280 kilometer og ligg mellom Ares Vallis og Aureum Chaos.
Massiva som utgjer Aram Chaos er mange kilometer breie. Dei har høgder på 1 000 meter eller meir relativt til terrenget kring.
Fylkesveg 663 i Hedmark
Fylkesveg 663 i Hedmark går mellom Nymoen og Hornset i Rendalen kommune. Vegen er 1,0 km lang.
EMD SD40
EMD SD40 er eit 6-aksla diesel-elektrisk lokomotiv produsert av amerikanske General Motors mellom januar 1966 og august 1972.
856 lok er bygd for jernbanen i USA, 330 for den kanadiske jernbanen, 72 for den mexikanske, og 6 eksemplar for jernbanen i Guinea.
Drottsete
Drottsete, frå norrønt dróttseti, tyder eigentleg ein som har sete i hirden. Drottsete var den høgaste sivile embetsmannen i hirden og hadde ansvar den kongelege hushaldet og den indre forvaltinga av riket når kongen sjølv ikkje kunne ha det, på grunn av at han ikkje var myndig, heldt til i utlandet eller av andre grunnar ikkje kunne ta seg av den direkte styringa av riket. Drottsete var med andre ord ein riksforstandar. Til dømes var Erling Vidkunsson drottsete frå 1323 til 1332, medan kongen, Magnus Eriksson, var mindreårig. Drottsete var eit mellombels embete, som kunne vera ledig i fleire år.
Adam Larsen Kwarasey
Adambathia Larsen Kwarasey er ein norsk og ghanesisk fotballspelar som spelar på det ghanesiske landslaget. Han spelar for Vålerenga (2020).
I 2008 spela han for det norske U21-landslaget.
I 2016 var han målvakt for Rosenborg i den norske Tippeligaen. Han har tidlegare spelt for Vålerenga. Larsen Kwarasey debuterte for Strømsgodset mot Lyn 6. mai 2007 fordi dåverande førstemålvakt Espen Johnsen var skada. Kampen enda 1-1. Larsen Kwarasey var reserve dei første tre sesongane sine i Strømsgodset, men erobra fast plass i 2010-sesongen, ein sesong då han var med på å bli noregsmeister for klubben. I 2012 fungerte han som kaptein for Godset då Alexander Aas sleit med skadar så og seie heile sesongen, og då Aas om hausten kunngjorde at han måtte leggja opp som spelar, blei Adam kaptein permanent. I 2013 var det dermed Adam som fekk æra av å lyfta pokalen då klubben sikra seriemeisterskapen.
12. juni 2008 debuterte Larsen Kwarasey på Noreg sitt U21-landslag då han kom inn som innbyttar i 4-1 sigeren over Island. I september 2010 fekk han ghanesisk pass for å kunne bli landslagsspelar for heimlandet til faren sin. 9. august 2011 var han første gong i stallen for Ghana i ein kamp mot mot Nigeria.
Larsen Kwarasey debuterte for det ghanesiske landslaget 2. september 2011 i ein kvalifiseringskamp til afrikameisterskapen mot Swaziland. Han blei tatt ut i Ghana sin 23-mannstropp til afrikameisterskapen og vakta målet i alle Ghana sine kamper. Han var også i Ghana sin tropp til afrikameisterskapen i 2013. I 2014 vart han teken ut i Ghana sin tropp til fotball-VM i Brasil, der han fekk spela éin kamp, den første gruppekampen.
Han har norsk og ghanesisk pass.
Myria
Myria- er eit prefiks som vert nytta i metersystemet. Føre ei eining tyder det ei ny eining som er lik den opphavlege multiplisert med 10 000. Prefikset har derimot vore lite brukt og er ikkje godkjent som SI-prefiks.
Dani Alves
Daniel Alves da Silva er ein brasiliansk fotballspelar som i 2018 spela som høgreback for Paris Saint-Germain i fransk Ligue 1, og for landslaget til Brasil. Han har vunne UEFA-cupen med Sevilla to gonger, i 2005/06- og 2006/07-sesongen. Med Barcelona har han blitt seriemeister i Spania i 2008/09-, 2009/10-, 2010/11-, 2012/13-, 2014/15- og 2015/16-sesongen, vunne den europeiske meisterligaen i 2008/09-, 2010/11- og 2014/15-sesongen og VM for klubblag i 2009, 2011 og 2015. I 2016/17-sesongen vart han seriemeister i Italia med Juventus.
Filomena Cautela
Filomena José Dias Fernandes Cautela er ein portugisisk programleiar og skodespelar. Cautela byrja sin skodespelarkarriere på teater i 2000, og fire år seinare debuterte ho som filmskodespelar. I 2005 vart ho programleiar for MTV Portugal og har sidan leia ei rekkje program og show på ulike portugisiske TV-kanalar. Ho var ein av fire programleiarar for Eurovision Song Contest 2018.
Karriere
Cautela starta som teater- og filmskodespelar, men er i dag mest kjend som programleiar for ulike TV-program og show i Portugal. Ho har leia kveldsshowet 5 Para A Meia-Noite på ålmennkringkastaren RTP sidan 2015. Cautela har også vore programleiar for Festival da Canção, det portugisiske svaret på Melodi Grand Prix, og var poengopplesar for Portugal i Eurovision Song Contest 2017.
I mai 2018 var Cautela programleiar for Eurovision Song Contest 2018 saman med Sílvia Alberto, Daniela Ruah og Catarina Furtado.
Fylkesveg 664 i Hedmark
Fylkesveg 664 i Hedmark går mellom Hanestad stasjon og Øvre Rendal kyrkje i Rendalen kommune. Vegen er 17,5 km lang.
Smiholmen på Fedje
Smiholmen er ein gard og ein holme nordvest på Fedje i Husavågen. Han ligg like nord for Smineset. Smiholmen høyrte i starten til Uthaugen, medan Smineset høyrte til Kremmarholmen.
Forstavinga «smi» tyder smed, så det har truleg vore ein smed på anten Smineset eller Smiholmen. I 1868 vart namnet skriven Smedjenæset, så tydinga kjem då klart fram. Dei første plassfolka på Smiholmen busette seg her i 1833.
Tits 'n Ass
Tits 'n Ass er det 25. studioalbumet til det nederlandske rockebandet Golden Earring. Det kom ut 11. mai 2012. Det var det første studioalbumet deira på ni år, sidan Millbrook U.S.A. i 2003, og så langt det siste dei har gjeve ut. Albumet kom ikkje ut i USA.
Innhald
Alle songane er skrivne av Barry Hay og George Kooymans.
Øpso
Øpso er ei øy i Herdlefjorden mellom Holsnøy og Askøy, i Alver kommune i Vestland fylke. Øpso var del av Herdla kommune fram til 1964, deretter Meland kommune fram til 2020. Øya er veglaus.
Fylkesveg 665 i Hedmark
Fylkesveg 665 i Hedmark går mellom Elvål i Rendalen kommune og Lillebekkmo i Tynset kommune. Vegen er 48,2 km lang.
NM i orientering 2001/langdistanse
Noregsmeisterskapen i orientering 2001 i langdistanse vart avvikla laurdag 20. oktober i Fredrikstad i Østfold. Løypa for menn var 27 km lang, kvinnene sprang 16,9 km. Meisterskapen vart for fyrste gong arrangert som fellesstart.
Menn
<br style="clear:both;" />
Kvinner
<br style="clear:both;" />
Fylkesveg 667 i Hedmark
Fylkesveg 667 i Hedmark går mellom Bygdebrua og Myrberget i Rendalen kommune. Vegen er 4,1 km lang.
Målenormal
Ein målenormal er ein lekam, måleinstrument, referansemateriale eller målesystem som vert nytta til å definere, realisere, oppbevare eller reprodusere ei måleining eller ein eller fleire nøyaktige verdiar av ein målestorleik.
I Noreg vert dei nasjonale normalane forvalta av Justervesenet. Til dømes er den nasjonale normalen for masse eit lodd på eitt kilogram som er ein kopi av prototypen som ligg i Paris. På lågare nivå kan normalane samanliknast og kalibrerast mot dei nasjonale normalane.
Magnus Nilssen
Magnus Nilssen var ein norsk gullsmed og politikar frå Lillehammer. Han var stortingsrepresentant for Oslo i periodene 1907-1921 og 1928-1945, medlem av Arbeidarpartiet, Norges Socialdemokratiske Arbeiderparti. Nilssen var i 1928 arbeidsminister i Hornsrud-regjeringa.
Liv og gjerning
Nilssen var ferdig utdanna gullsmedsvein i 1889. Han engasjerte seg tidleg i arbeidarrørsla. Etter å ha hatt verv i Gullsmedenes forening og Sarpsborg og omegns Arbeiderforening vart han vald inn i Arbeidarpartiet sitt sentralstyre i 1900, og ver medlem i sentralstyret i til saman nesten 40 år; periodene 1900-1921 og 1927-1945. Frå 1901 til 1918 var han ein av partisekretærane i Arbeidarpartiet. Han vart vald inn i Kristiania bystyre i 1901, og sat totalt sju periodar i bystyret og formannskapet.
Nilssen representerte Arbeidarpartiet på Stortinget i ni valperiodar. Åra 1907-21 vart han vald inn i einmannskrinsen Gamlebyen i Oslo. Nilssen høyrde heime mellom dei moderate arbeidarpartifolka, og då Arbeidarpartiet vart radikalisert i tida etter 1918, var han mellom dei politikarane som i 1921 braut ut og danna Norges Socialdemokratiske Arbeiderparti, eit parti han var formann for frå byrjinga i 1921, heilt til dei to partia vart samla att i 1927. Frå gjenforeininga var han nestformann i Det norske arbeidarparti til 1939.
Sidan 1928 var han stortingsrepresentant til 1945. Han var Lagtingspresident 1919-21 og Stortingets visepresident 1935-45.
Anne Hill
Anne Hill er den mest markante åsen på Radian Ridge i Royal Society Range i Victoria Land. Han har ei høgd på 2079 moh ved austsida av Lava Tongue Pass. Han vart kalla opp etter Anne C. Wright (seinare Anne Wright-Grassham), ein geolog som med New Zealand Geological Survey vitja området, 1977–78, så med US Antarctic Research Program i 1982–83, 1983–84, og 1985–86 med arbeid ved Ross Island, Minna Bluff, Mount Discovery, Mount Morning og Mason Spur.
Bettina
Bettina er opphavleg eit italiensk kjælenamn, anten ei kortfom for Elisabetta, som kjem frå eit hebraisk namn med tydinga 'Gud er fullkomen' eller for Benedetta, frå latinsk Benedictus, 'signa'.
Bettina har norsk namnedag 8. mars. Betsy og Betty er nærskylde namn.
Bruk
Bettina er utbreidd i Italia og Tyskland.
Det er 651 kvinner som heiter Bettina og 251 som heiter Betina i Noreg (2009).
Allan Hills
Allan Hills er ei åsgruppe, hovudsakleg isfri og kring 12 nautiske mil lang og som ligg like nordvest for Coombs Hills nær toppen av Mawsonbreen og Mackaybreen i Oates Land og Victoria Land i Antarktis. Dei vart kartlagde av gruppa frå New Zealand (1957–58) under Commonwealth Trans-Antarctic Expedition og kalla opp etter professor R.S. Allan frå University of Canterbury på New Zealand.
Det er oppdaga fleire meteorittar i desse åsane, som ligg i enden av Dei transantarktiske fjella. Av dei vert meteoritten Allan Hills 84001 sagt å vere frå Mars. Det er vorte hevda at meteoritten inneheld bevis for liv på Mars i form av mikroorganismar.
Risør sokn
Risør sokn er eit sokn i Risør kommune som omfattar heile Risør by og Ytre Søndeled. Risør menighet og Ytre Søndeled menighet blei slegne saman frå 1. januar 2006. Soknet høyrer til Den norske kyrkja og Risør kyrkje og Frydendal Kyrkje
Sokneprestar
Albert Martin Valla - sokneprest i Søndeled Kyrkje og i Frydendal Kyrkje.
Per Oscar Berg - sokneprest i Risør kyrkje og Frydendal Kyrkje.
Témblos
Témblos (gresk Τέμπλος, tyrkisk Zeytinlik) er ein landsby på Kypros og ein lokalstyrt busetnad i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Girne (Kerýnia) i distriktet Girne. Ein del av busetnaden er administrert som ein bydel i Girne (Zeytinlik Kesim), medan resten er administrert som ein separat busetnad (Zeytinlik Köy).
Ved folketeljinga i 2011 hadde Zeytinlik Kesim 468 innbyggjarar, medan Zeytinlik Köy hadde 622 innbyggjarar.
Auger Hill
Auger Hill er ein ås i Antarktis. Toppen har ei høgd på 1000 moh mellom Handley Hill og Coral Hill i Keble Hills på Scott Coast. Han vart namngjeve av New Zealand Geographic Board i 1994. Eit grunt jordsmonn finst på toppen og eit stangbor (auger på engelsk) vart nytta til å same prøvar av jorda.
Hovudpostkontoret i Dublin
Hovudpostkontoret i Dublin er hovudkvarteret til det irske postvesenet (An Post) og det største postkontoret i Dublin. Det ligg midtvegs i hovudgata O'Connell Street, og er ein av dei mest kjende bygningane i Irland. I historisk samanheng er det særleg kjend som åstad for påskeopprøret i 1916. Postkontoret er i Greek Revival-stil, og var eit av dei siste offentlege bygga reist under den georgianske byggjeperioden i Dublin.
Arkitektur
Postkontorbygningen opna 6. januar 1818 i dåverande Sackville Street (no O'Connell Street) etter at hovudpostkontoret i Irland først hadde vore husa ulike bygningar rundt College Green.
Bygningen var utforma av arkitekten Francis Johnston og blei bygd i løpet av tre år for 50 000 pund. Grunnsteinen blei lagt av den irske statthaldaren Charles Whitworth, første jarl Whitworth 12. august 1814 under oppsyn av dei to hovudpostmeisterane (Post-Masters-General) Charles O'Neill, første jarl O'Neill og Laurence Parsons, andre jarl av Rosse.
Fasaden er bygd av portlandstein og er ein jonisk portiko med seks joniske søylar. Oppå dei ligg eit entablement med ei rikt dekorert frise. Den trekanta tympanonen hadde tidlegare det britiske riksvåpenet, men dette blei fjerna etter at Irland fekk sjølvstende og bygget blei restaurert. På taket står tre statuar utforma av John Smyth: Hibernia (ei kvinneleg personifisering av Irland) i midten, Merkur (bodberaren til gudane) til høgre og Fidelity (truskap) til venstre.
Hovudbygget blei laga i Wicklow-granitt. Det har tre etasjar, og er litt over 15 meter høgt. Inne i bygget er ein stor posthall med ein mezzanin over skrankane. Han har kassettak med greske dekorasjonar.
Den nedste delen av bygningen har rustikaveggar. Øvst har hovudbygningen ein gesims med balustrade.
Bypass Hill
Bypass Hill er ein ås, 660 moh, som ligg på ryggen ved samløpet mellom Tuckerbreen og Trafalgarbreen i Victoria Land. Han vart namngjeve av geolog-gruppa frå New Zealand, 1957–58, som oppretta ein landmålingsstasjon på denne staden.
Hovudpostkontoret i Dublin
Historie
Under påskeopprøret i 1916 blei sjølvstendeerklæringa til opprørarane lesen opp her.
Under kampane blei hovudpostkontoret delvis øydelagd. Bygningen blei gjenreist og opna att i 1929 under Den irske fristaten. Opprøret er minna med skulpturen Cúchulainn av Oliver Shepherd inne i postkontoret.
Fylkesveg 682 i Hedmark
Fylkesveg 682 i Hedmark går mellom Sølna bru og Underegga i Alvdal kommune. Vegen er 991 meter lang.
Mæle
Mæle er ei gammal måleining for volum.
Etter landslova til Magnus Lagabøte var ho lik lik 1/6 såld eller ca. 16,2 liter. Lokalt vart ofte mælen rekna som langt større. Eit mælesland var åkerland som det gjekk ein mæle såkorn på, og var 200–450 m². Ei mæling åkerland var tre–fire gonger så stor.
Kyparissía
Kyparissía (gresk Κυπαρισσία) er ein distriktsby og tidlegare kommune i periferieininga Messinía i periferien Peloponnes i Hellas. Kyparissía inngår frå 2011 som ei kommunaleining i kommunen Trifylía og er hovudsete i kommunen.
Ved folketeljinga i 2011 hadde kommunaleininga Kyparissía 7 728 innbyggjarar, medan tettstaden med same namn hadde 5 131 innbyggjarar.
Fylkesveg 681 i Hedmark
Fylkesveg 681 i Hedmark går mellom Storsteia i Alvdal kommune og Tolga i Tolga kommune. Vegen er 43,9 km lang.
Melvillehalvøya
Melvillehalvøya er ei stor halvøy i det arktiske området i Canada, nord for Hudsonbukta. Mot aust ligg Foxesjøen og mot vest Boothiagolfen. Mot nord skil Fury og Heclasundet henne frå Baffinøya. I sør skil Repulse Bay og Frozen Strait henne frå Southamptonøya ved den nordlege delen av Hudsonbukta. Mot sørvest er ho forbunden med fastlandet gjennom Rae Isthmus, med namn etter den arktiske oppdagaren dr. John Rae. Mellom 1821 og 1823 blei austsida kartlagd av William Edward Parry.
Briggs Hill
Briggs Hill er ein kjenneleg isfri ås, 1210 moh, som ligg på sørsida av Ferrarbreen mellom Descentbreen og Overflowbreen i Victoria Land. Han vart kartlagd av Terra Nova-ekspedisjonen, under Scott, og vart namngjeven av Advisory Committee on Antarctic Names etter Raymond S. Briggs, ein meteorolog i US Antarctic Research Program ved McMurdo-basen i 1962, og forskingssjef på stasjonen i 1963.
Fylkesveg 683 i Hedmark
Fylkesveg 683 i Hedmark går mellom Baugen og Sørhus i Alvdal kommune. Vegen er 1,6 km lang.
Skotholmen på Fedje
Skotholmen (uttale skåthålmen) er ein holme og ein gard nordvest i Fedje kommune. Han er den nordlegaste garden på Fedje og er knytt til Moldøyna i søraust ved ei vegfylling. Holmen ligg på nordsida av Kyrkjevågen og nordaust for Mulen. Nord for Skotholmen ligg Moldøyosen, som er innseglinga til hamna på Fedje frå Fedjefjorden i vest.
Anfisa Reztsova
Anfisa Anatoljevna Reztsova, opphavleg Anfisa Romanova,, er ein russisk tidlegare langrennsløpar og skiskyttar frå landsbyen Jakimets i Vladimir oblast. Mellom 1985 og 1999 vann ho tre VM-gull eitt OL-gull i langrenn, samt to-gull i skiskyting. Ho representerte fyrst Sovjetunionen, og frå 1992 Russland. Reztsova vann verdscupen i skiskyting to år på rad (1992 og -93).